حضرت عمرو بن العاص رضی اللہ تعالیٰ عنہ جنگی مصروفیتوں کے ساتھ ساتھ تعلیم و تلقین کا فرض بھی انجام دیتے تھے ، چنانچہ سریہ ذات السلاسل میں کامیابی کے بعد وہیں مقیم ہوکر نو مسلموں کو تعلیم دیتے تھے ، آنحضرت صلی اللہ علیہ وسلم کے بعد جب دنیا طلبی کی ہوس زیادہ ہو گئی تھی،اس وقت لوگوں کے سامنے تقریر کرتے اوران کو اسوۂ نبوی کی پیروی کی ہدایت کرتے تھے ، علی بن رباح روایت کرتے ہیں کہ ایک دن حضرت عمرو بن العاص رضی اللہ تعالیٰ عنہ منبر پر تقریر کر رہے تھے کہ آج تم لوگوں کا حال یہ ہو رہا ہے کہ آنحضرت ﷺ جن چیزوں سے احتراز فرماتے تھے ، تم ان کی طرف راغب ہو رہے ہو اور دنیا کی تمنا کرتے ہو ، حالانکہ رسول اللہ ﷺ اس سے کنارہ کشی اختیار فرماتے تھے ۔
Entity: علی — Type: /person/religious_leader, /person/author, /person, /person/soldier